Diari Oficial de la Generalitat Valenciana


Sumari del DOGV 6066, del 28-07-2009 (2009/8761)

Notificació d'expedient de Declaració d'Arrendament Històric Valencià 8/4302 QLR - Retroacció del procediment i requeriment de concreció de determinats aspectes.
-----------------------------------------------------------------------------------------------------------------------------------------------------------------

### Dades del document

Número de DOGV
:   6066

Data del DOGV
:   28-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8761


Data del document
:   16-07-2009

Organisme emissor
:   Conselleria d'Agricultura, Pesca i Alimentació

Tipus de document
:   Edicte

Notificació d'expedient de Declaració d'Arrendament Històric Valencià 8/6414 CRI - Retroacció del procediment i requeriment de concreció de determinats aspectes. [2009/8761]  
Atesa la impossibilitat de notificar de forma personal i directa a Joaquín Adrién Igual o, si s'escau, els possibles hereus, a Carmen Adrién Igual, o, si s'escau, els possibles hereus, i a Pilar Selva Adrién i altres possibles hereus de Filomena Adrién Igual la retroacció del procediment i el requeriment de concreció de determinats aspectes en l'expedient 8/2008, sobre declaració d'Arrendament Històric Valencià, i en compliment de les disposicions de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'este anunci.  
Expedient: 8/2008.  
Titular: José María Pérez Aparisi.  
Últims propietaris coneguts: Joaquín Adrién Igual, Enrique Adrién Igual, Carmen Adrién Igual, Josefina i Pilar Selva Adrién i altres possibles hereus de Filomena Adrién Igual.  
L'expedient fa referència a una superfície d'una fanecada situada a Rafelbunyol, que s'identifica com la parcel·la núm. 7 del polígon núm. 3 del cadastre d'este terme municipal.  
Una vegada acordada l'obertura del tràmit d'audiència per providència amb data 5 de juny de 2009, i atés que ha tingut entrada en esta conselleria amb data 25 de juny de 2009 un escrit d'al·legacions de Rosario Aranegui Gascó, en nom i en representació de Pilar Selva Adrién, en què al·lega, entre altres qüestions, que "en el primer recibo que se acompaña se cita la parcela 11 en término de Rafelbunyol, de superficie aproximada de dos hanegadas", i atés que en el primer rebut que apareix en la llibreta aportada amb data 1927, girat a nom de l'avi del sol·licitant, la parcel·la cultivada s'identifica com la parcel·la núm. 11 de la Vinya Llarga del terme municipal de Rafelbunyol i, per contra, tant en la sol·licitud com en el certificat expedit per l'Ajuntament de Rafelbunyol la terra cultivada pel sol·licitant s'identifica com la parcel·la 7 del polígon 3 del terme de Rafelbunyol, per assegurar la deguda contradicció en l'expedient administratiu que es tramita és procedent, per tant, la retroacció del procediment al moment immediatament anterior a la providència d'instrucció i audiència de l'interessat, a l'efecte que el sol·licitant puga efectuar al·legacions sobre este punt. Així mateix, es requerix el sol·licitant perquè concrete esta diferència quant a la identificació del número de la parcel·la cultivada, si es tracta de la parcel·la 11 (confrontant segons la informació cadastral amb la parcel·la 7) o la parcel·la 7 (coneguda per la Llarga i a la qual també es referix en la llibreta esmentada en eixe rebut i en uns altres), o si hi ha hagut cap tipus de remuneració de parcel·les que puguen afectar el cas que es planteja en este procediment.   
Per a l'ompliment d'este tràmit, contestació a les al·legacions formulades i concreció dels aspectes indicats, s'atorga un termini de deu dies, d'acord amb el que s'establix en l'article 76.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
El termini començarà a comptar des de l'endemà de la publicació d'este anunci en el Diari Oficial de la Comunitat Valenciana.  
València, 16 de juliol de 2009.- La directora general de Producció Agrària: Laura Peñarroya Fabregat.